Ad memoriam succedentium his litteris notificamus quod Ebrardus Marescaldus prepositus Diuionensis homines sancti Stephani de Diuione placitabat propter terralia que ipsi in quibusdam locis destruxerant. Tandem uero impie contra ecclesiam sancti Stephani se agere recognoscens, acceptis ex bonis ecclesie VII solidos omnino illam calumpniam dimisit et concessit eis ut nulli ultra ex subursione ipsorum terralium si inde quarimonia fieret responderent. Terminus terralium unde hoc placitum factum est, terra domni Garnerii prepositi, usque ad mansum Bilini iuxta uiam quam pergit mercatum, ubi due uie adiunguntur, una qua tendit ad Sanctum Appollinarem, alia usque Quintiniacum uillam. Factum est hoc in presentia domni Herberti et hi testes ex parte eius. Domnus Aymo Rufus et Gosbertus frater eius, Odo de Heschere, Hugo Besuensis, Willermus prepositus uicecomitis, Valterius et Paganus uentarii canonicus, Iocelinus et Natalis, et Natalis et Constantinus famuli canonicorum.